CELEX: 32003D0121
Language: ro
Date: 2003-02-11 00:00:00
Title: Decizia Comisiei din 11 februarie 2003 de stabilire a criteriilor ecologice pentru acordarea etichetei ecologice comunitare pentru aspiratoare [notificată cu numărul C(2003) 114] (Text cu relevanță pentru SEE)

15/Volumul 09
            
            
               RO
            
            
               Jurnalul Ofícial al Uniunii Europene
            
            
               207
            
         32003D0121
   
               L 047/56
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 11 februarie 2003
   de stabilire a criteriilor ecologice pentru acordarea etichetei ecologice comunitare pentru aspiratoare
   [notificată cu numărul C(2003) 114]
   (Text cu relevanță pentru SEE)
   (2003/121/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1980/2000 al Parlamentului European și al Consiliului din 17 iulie 2000 privind sistemul comunitar revizuit de acordare a etichetei ecologice (1), în special articolul 6 alineatul (1) al doilea paragraf,
   întrucât:
   
               (1)
            
            
               În sensul Regulamentului (CE) nr. 1980/2000, eticheta ecologică comunitară se poate acorda unui produs prezentând caracteristici care îi permit să contribuie în mod semnificativ la îmbunătățirea unor aspecte esențiale ale mediului.
            
         
               (2)
            
            
               Regulamentul (CE) nr. 1980/2000 prevede că criteriile specifice de acordare a etichetei ecologice trebuie stabilite în funcție de categoriile de produse.
            
         
               (3)
            
            
               Măsurile prevăzute de prezenta decizie se bazează pe proiectele criteriilor stabilite de Comitetul pentru etichetare ecologică al Uniunii Europene, instituit în conformitate cu articolul 13 din Regulamentul (CE) nr. 1980/2000.
            
         
               (4)
            
            
               Măsurile prevăzute de prezenta decizie sunt în conformitate cu avizul comitetului instituit în temeiul articolului 17 din Regulamentul (CE) nr. 1980/2000,
            
         ADOPTĂ PREZENTA DECIZIE:
   Articolul 1
   Pentru a obține eticheta ecologică comunitară în conformitate cu Regulamentul (CE) nr. 1980/2000, un aspirator trebuie să facă parte din categoria de produse prevăzut la articolul 2 din prezenta decizie și să corespundă criteriilor menționate de anexă.
   Articolul 2
   Categoria de produse „aspiratoare” cuprinde toate aspiratoarele autonome, precum aspiratoarele cilindrice și aspiratoarele verticale, care sunt capabile să aspire praful de pe suprafețe de cel puțin 10 m2 la o utilizare.
   Categoria de produse nu cuprinde aspiratoarele fără fir sau cu baterii, nici aspiratoarele cu unitate centrală.
   Articolul 3
   În scopuri administrative, numărul de cod atribuit categoriei de produse „aspiratoare” este „23”.
   Articolul 4
   Prezenta decizie se aplică de la 1 aprilie 2003 până la 31 martie 2007. În cazul în care nu s-au adoptat criteriile revizuite până la 31 martie 2007, prezenta decizie se aplică până la 31 martie 2008.
   Articolul 5
   Prezenta decizie se adresează statelor membre.
   
      Adoptată la Bruxelles, 11 februarie 2003.
      
         
            Pentru Comisie
         
         Margot WALLSTRÖM
         
         
            Membru al Comisiei
         
      
   
   
      (1)  JO L 237, 21.9.2000, p. 1.
   ANEXĂ
   CONTEXTUL
   Scopurile criteriilor
   Aceste criterii vizează, în special, să promoveze:
   
               —
            
            
               reducerea daunelor și a riscurilor ecologice legate de utilizarea energiei (încălzirea globală, acidifierea, epuizarea resurselor neregenerabile) prin reducerea consumului de energie;
            
         
               —
            
            
               reducerea daunelor cauzate mediului de exploatarea resurselor naturale, prin încurajarea fabricării unui aspirator (denumit în continuare „produs”) durabil, reciclabil și ușor de întreținut;
            
         
               —
            
            
               reducerea daunelor sau riscurilor ecologice asociate cu utilizarea substanțelor periculoase prin reducerea utilizării acestor substanțe.
            
         Criteriile încurajează aplicarea celor mai bune practici (utilizarea optimă în raport cu mediul) și sensibilizează consumatorul față de protecția mediului. De asemenea, marcajul componentelor din materiale plastice încurajează reciclarea.
   Criteriile sunt stabilite la niveluri care favorizează etichetarea aspiratoarelor fabricate cu un impact scăzut asupra mediului.
   Cerințe în materie de evaluare și verificare
   Cerințele specifice în materie de evaluare și verificare sunt indicate pentru fiecare criteriu în parte.
   Dacă este cazul, se pot utiliza metode de testare diferite de cele indicate pentru fiecare criteriu, în cazul în care organismul competent care examinează cererea le consideră ca fiind echivalente.
   În cazul în care este posibil, testele ar trebui să fie realizate de laboratoare acreditate în mod corespunzător sau laboratoare care îndeplinesc cerințele standardului EN ISO 17025 și sunt competente pentru a realiza testele respective.
   În cazul în care solicitantului i se cere să transmită organismului competent însărcinat cu examinarea cererii declarații, documente, analize, rapoarte privind rezultatele testelor sau alte probe pentru a atesta conformitatea cu criteriile, este evident că acestea pot fi furnizate de solicitant și/sau furnizorul(ii) său(i) și/sau furnizorul(ii) lor etc., după caz.
   După caz, organismele competente pot solicita documente de justificare și pot întreprinde o verificare independentă.
   La evaluarea cererilor și verificarea conformității cu criteriile, se recomandă organismelor competente să țină cont de aplicarea sistemelor recunoscute de gestionare a mediului, precum EMAS sau ISO 14001 (notă: aplicarea unor astfel de sisteme de gestionare nu este obligatorie).
   CRITERII
   1.   Consumul de energie și gradul de îndepărtare a prafului
   
               (a)
            
            
               După ce aspiratorul a fost trecut de cinci ori pe un covor Wilton, gradul de îndepărtare a prafului este de cel puțin 70 % și consumul de energie este mai mic decât 345 Wh.
            
         
               (b)
            
            
               După ce aspiratorul a fost trecut o dată pe o suprafață de pardoseală rigidă specificată la punctul 5.2 din standardul EN 60312, gradul de îndepărtare a prafului este de cel puțin 98 % și consumul de energie de cel mult 69 Wh.
            
         
      Evaluare și verificare: Pentru fiecare dintre criteriile (a) și (b) anterioare, solicitantul furnizează rapoarte de testare care să indice cantitatea de praf îndepărtată, în conformitate cu standardul EN 60312 menționat anterior, cu ajutorul unui sac gol sau al unui rezervor de praf gol (după caz). Suprafața de pardoseală rigidă constă din lemn de pin stratificat netratat sau dintr-o placă de o grosime de cel puțin 15 mm.
   2.   Durabilitatea
   
               (a)
            
            
               Motorul are o durată de viață de cel puțin 550 ore.
               
                  Evaluare și verificare: solicitantul furnizează un raport de testare, în conformitate cu metoda de testare CEI 312 articolul 19.1 sau cu standardul EN 60312.
            
         
               (b)
            
            
               Sorbul furtunului are o durată de viață de cel puțin 1 000 de rotații de tambur.
               Evaluare și verificare: solicitantul furnizează un raport de testare, în conformitate cu metoda de testare CEI 312 articolul 20.1 sau cu standardul EN 60312.
            
         
               (c)
            
            
               Furtunul are o durată de viață de cel puțin 40 000 de oscilații.
               Evaluare și verificare: solicitantul furnizează un raport de testare, în conformitate cu metoda de testare CEI 312 articolul 20. 2 sau cu standardul EN 60312.
            
         
               (d)
            
            
               Întrerupătorul principal funcționează atât mecanic, cât și electric de cel puțin 2 500 de ori.
               
                  Evaluare și verificare: solicitantul furnizează un raport de testare, indicând procedura urmată. Testarea se efectuează cu sorbul furtunului scos.
            
         
               (e)
            
            
               Fabricantul oferă o garanție comercială care să asigure funcționarea aspiratorului timp de cel puțin doi ani. Această garanție este valabilă începând cu data livrării clientului.
               
                  Evaluare și verificare: solicitantul furnizează o copie a garanției care însoțește produsul.
            
         
               (f)
            
            
               Disponibilitatea tuturor pieselor de schimb necesare bunei funcționări a produsului este garantată pentru cel puțin zece ani de la scoaterea din producție.
               
                  Evaluare și verificare: solicitantul furnizează o declarație în acest scop, precum și documentația corespunzătoare.
            
         3.   Capacitatea de reciclare, preluarea și reciclarea
   
               (a)
            
            
               Fabricantul verifică demontarea produsului și furnizează un raport de demontare care este pus la dispoziția terților la cerere.
               
                  Evaluare și verificare: solicitantul furnizează o declarație în acest scop, precum și o copie a raportului de demontare.
            
         
               (b)
            
            
               Piesele electrice se asamblează mecanic pentru a facilita demontarea și reciclarea.
               Evaluare și verificare: solicitantul furnizează o declarație în acest scop, precum și o documentație corespunzătoare, indicând concepția produsului și conexiunile mecanice între piesele electrice. Raportul de demontare furnizat de solicitant (ca cel menționat anterior) confirmă acest lucru.
            
         
               (c)
            
            
               Piesele metalice sunt ușor accesibile pentru a facilita demontarea și reciclarea.
               Evaluare și verificare: solicitantul furnizează o declarație în acest scop, precum și documentația corespunzătoare, indicând concepția produsului și accesibilitatea pieselor metalice. Raportul de demontare furnizat de solicitant (ca cel menționat anterior) confirmă acest lucru.
            
         
               (d)
            
            
               Aspiratorul (inclusiv sorbul furtunului și furtunul) nu conține plumb, mercur, cadmiu, crom hexavalent, bifenili polibromurați (PBB) sau difenil eteri polibromurați (PBDE), cu excepția cazurilor prevăzute de anexa la Directiva 2002/95/CE a Parlamentului European și a Consiliului din 27 ianuarie 2003 privind restricțiile de utilizare a anumitor substanțe periculoase în echipamentele electrice și electronice (1) și de modificările sale ulterioare.
               Evaluare și verificare: solicitantul furnizează o declarație în acest sens, precum și documentația corespunzătoare, indicând materialele ignifuge utilizate (după caz). Până în momentul în care directiva menționată anterior stabilește valorile de concentrație maximă tolerate pentru aceste substanțe, solicitantul și/sau furnizorul(ii) său(i) declară că aceste substanțe nu au fost adăugate intenționat în aspirator sau în vreun component al acestuia.
            
         
               (e)
            
            
               Piesele din material plastic nu conțin inserții metalice care nu pot fi separate.
               Evaluare și verificare: solicitantul furnizează o declarație în acest sens, precum și documentația corespunzătoare, indicând natura inserțiilor metalice. Raportul de demontare furnizat de solicitant (ca cel menționat anterior) confirmă acest lucru.
            
         
               (f)
            
            
               Piesele din material plastic cu o greutate mai mare de 25 de grame nu conțin clorparafine cu o catenă compusă din 10-13 atomi de carbon și cu un conținut de clor >50 % din greutate (CAS 85535-84-8).
               Evaluare și verificare: solicitantul furnizează o declarație în acest sens, precum și o documentație corespunzătoare, indicând materialele ignifuge utilizate (după caz).
            
         
               (g)
            
            
               Piesele din material plastic cu o greutate mai mare decât 25 de grame nu conțin substanțe ignifuge sau preparate care conțin substanțe cărora li se atribuie sau li se poate atribui în momentul depunerii cererii una dintre următoarele fraze de risc: R45 (poate cauza cancer), R46 (poate cauza modificări genetice ereditare), R50 (foarte toxic pentru organismele acvatice), R51 (toxic pentru organismele acvatice), R52 (nociv pentru organismele acvatice), R53 (poate avea urmări nefaste pe termen lung asupra mediului acvatic), R60 (poate afecta fertilitatea) sau R61 (poate dăuna fătului), prevăzute de Directiva 67/548/CEE a Consiliului din 27 iunie 1967 privind apropierea actelor cu putere de lege și a actelor administrative referitoare la clasificarea, ambalarea și etichetarea substanțelor periculoase (2) și de modificările sale ulterioare.
               Evaluare și verificare: solicitantul și/sau furnizorii săi furnizează o declarație în acest sens, precum și documentația corespunzătoare, indicând materialele ignifuge utilizate (după caz), precum și fișele cu date referitoare la securitatea materialelor.
            
         
               (h)
            
            
               Piesele din material plastic cu o greutate mai mare de 25 de grame au un marcaj permanent care precizează tipul materialului, în conformitate cu standardul ISO 11469.
               Evaluare și verificare: solicitantul furnizează o declarație în acest sens, precum și documentația corespunzătoare.
            
         
               (i)
            
            
               Fabricantul oferă posibilitatea de preluare a produsului pentru reciclare, precum și de înlocuire a oricărui component, cu excepția sacilor pentru praf și a filtrelor. Această preluare se efectuează gratuit, cu excepția cazurilor în care autoritățile locale sau naționale stabilesc o taxă pentru această procedură.
               Evaluare și verificare: solicitantul furnizează o declarație în acest sens, precum și documentația corespunzătoare.
            
         4.   Zgomotul
   Zgomotul (puterea acustică) este indicat pe produs și nu depășește 76 dBA (referință 1 picoWatt).
   
      Evaluare și verificare: solicitantul furnizează un raport de testare, în conformitate cu metoda prevăzută de standardul EN 60704-2-1, iar declarația privind zgomotul se efectuează în conformitate cu metoda prevăzută de standardul EN 60704-3. Solicitantul furnizează o copie a acestei declarații.
   
   5.   Emisiile de praf
   
               (a)
            
            
               Cantitatea de praf emisă (Q) este mai mică de 0,01 mg/m3.
               Evaluare și verificare: solicitantul furnizează un raport de testare, în conformitate cu metoda prevăzută de standardul EN 60312.
            
         
               (b)
            
            
               Filtrele de praf se pot înlocui și/sau spăla și au o culoare deschisă.
               Evaluare și verificare: solicitantul furnizează o declarație de conformitate cu această cerință.
            
         6.   Rezistența la deplasare a capului de aspirare
   Rezistența la deplasare a capului de aspirare (R) este mai mică de 25 N.
   
      Evaluare și verificare: solicitantul furnizează un raport de testare, în conformitate cu metoda prevăzută de standardul EN 60312.
   
   7.   Instrucțiuni de utilizare și informarea utilizatorului
   Produsul este însoțit la vânzare de informații pertinente destinate utilizatorului, oferind sfaturi pentru o utilizare corectă din punct de vedere ecologic, în special:
   
               (a)
            
            
               Informația conform căreia energia consumată în timpul folosirii poate fi redusă semnificativ golind rezervorul sau sacul pentru praf atunci când acesta este plin (notă: acest criteriu nu trebuie respectat, în cazul în care fabricantul poate să demonstreze că nu este cazul).
            
         
               (b)
            
            
               Recomandarea de a opri aspiratorul atunci când acesta nu este folosit.
            
         
               (c)
            
            
               Informații referitoare la garanție și la disponibilitatea pieselor de schimb.
            
         
               (d)
            
            
               Informația conform căreia produsul este conceput pentru a permite reciclarea corespunzătoare și nu ar trebui să se arunce. Sfaturi referitoare la modul în care utilizatorul poate folosi oferta de preluare pentru reciclare a fabricantului.
            
         
               (e)
            
            
               Informația conform căreia produsul a obținut eticheta Floarea (etichetă ecologică a UE), însoțită de o explicație succintă a acestei etichete și de mențiunea că mai multe informații privind eticheta ecologică sunt disponibile pe pagina web: http://europa.eu.int/ecolabel.
            
         
               (f)
            
            
               Informații referitoare la diferite proceduri de întreținere, în special înlocuirea sacilor (sau golirea rezervorului de praf) și a filtrelor.
            
         
               (g)
            
            
               Un indicator arată că sacul sau rezervorul de praf este plin și trebuie înlocuit sau golit, cu excepția cazului în care acest fapt se vede clar la utilizarea normală a produsului.
            
         
               (h)
            
            
               Informația privind greutatea produsului.
            
         
      Evaluare și verificare: solicitantul declară că produsul este în conformitate cu aceste cerințe și furnizează o copie a instrucțiunilor de utilizare organismului competent însărcinat cu examinarea cererii.
   8.   Informațiile care figurează pe eticheta ecologică
   Următorul text figurează la rubrica 2 de pe eticheta ecologică:
   
               —
            
            
               curățare eficientă, grad scăzut de emisie de praf, nivel acustic scăzut;
            
         
               —
            
            
               consum scăzut de energie;
            
         
               —
            
            
               o mai mare durabilitate și capacitate de reciclare.
            
         
      Evaluare și verificare: solicitantul declară că produsul este în conformitate cu această cerință și furnizează o copie a etichetei ecologice, astfel cum apare ea pe ambalaj și/sau produs și/sau în documentația aferentă.
   
      (1)  JO L 37, 13.2.2003, p. 19.
   
      (2)  JO 196, 16.8.1967, p. 1.